સાહેબ, હું અમદાવાદ શહેરમાં રહી કોલેજમાં અભ્યાસ કરું છું. હું સુખી કુટુંબમાંથી આવું છું. મારી પાસે બાઈક, સ્માર્ટ ફોન, જાણીતી કોલેજમાં એડ્મિશન, ત્રણ ગર્લફ્રેન્ડઝો, જે ઈચ્છો એ બધું જ છે. અમે પાંચ જણાનું ગ્રુપ કોલેજમાં ફેમસ એટલે નથી કે અમે ખાસ કોલેજમાં દેખાતાં નથી. સવારે ઘેરથી નીકળી કોલેજના ગેટ પાસે ભેગા થઈએ છીએ. જો બીજું કોઈ ન આવ્યું હોય તો ન છૂટકે પહેલા પહોંચનાર ક્લાસ ભરે છે. મોડામાં મોડા પહેલી રીસેસ પડે એટલે અમે બાજુની રેસ્ટોરન્ટ પર પહોંચી જઈએ છીએ. તમને એમ થશે કે આમાં ક્યાં કોઈ સમસ્યા આવી. પણ મારી સમસ્યા મારી ત્રણ ગર્લફ્રેન્ડ છે. અમે ફાઈનલ વર્ષમાં છીએ અને મારી ત્રણ ગર્લફ્રેન્ડઝે મને એકબીજાથી ખાનગીમાં પ્રપોઝ માર્યું છે અને હું એકદમ કન્ફયુઝ થઈ ગયો છું કે હું શું કરું?